Gameplayet til fokuserer på arbeidslivet til en mann med ljå i en kontorjobb. Hovedmålet til spilleren er å ta vanskelige avgjørelser for å avgjøre hvem som kan reddes fra døden og hvem som er dømt til sikker undergang, samtidig som spillets fiktive verden holdes i balanse. Hvert menneske spilleren bestemmer skjebnen til får en kort beskrivelse om hvem de er, og basert på dette så kan visse menneskers skjebne påvirke verden på ulike måter. Utfallet av spillet avhenger derfor av spillerens avgjørelser. Spilleren får instruksjoner om hvordan de skal ta disse avgjørelsene av sin tilsynsmann, Fate, men spilleren kan selv velge å ignorere disse instruksjonene. Spillere kan også tilpasse arbeidsområdet og utseendet sitt med pengene de tjener. Spillet prøver å hjelpe med å forholde seg til temaer rundt døden, å se dem i et nytt perspektiv og gi spilleren en sjanse til selvrefleksjon.